<classify> UFARANSA imefungua milango kwa Watanzania zaidi kusoma nchini kwao kwa serikali yake kuongeza nafasi za ufadhili kutoka 30 kwa mwaka mpaka 50.Aidha, serikali imetaka Ufaransa kuanza kufundisha lugha ya Kiswahili katika vyuo vikuu vyake zaidi ya 200 kutokana na kuwa ni chuo kikuu kimoja pekee ndicho kinachofundisha lugha hiyo.Imeeleza kuwa nafasi hizo ni tofauti na zile zinazotolewa na taasisi na mashirika ya Ufaransa ikiwa ni sehemu ya kudumisha ushirikiano uliodumu kwa miaka mingi.Balozi wa Ufaransa nchini, Frédéric Clavier alibainisha hayo katika kongamano la wanafunzi wa vyuo vikuu vya Ufaransa na Tanzania kuendeleza mahusiano katika sekta ya elimu.Kongamano hilo lilishirikisha wanafunzi zaidi ya 900 kutoka vyuo vikuu nchini na Ufaransa na kujadili masuala mbalimbali ikiwemo kupata ajira katika kampuni 40 za uwekezaji na ufadhili wa elimu ya juu.Naibu Waziri wa Elimu, Sayansi na Teknolojia William Ole Nasha amesema kutokana na uusiano wa nchi hizo, Balozi amesema serikali ya Ufaransa imeongeza ufadhili kwa wanafunzi wa Kitanzania kutoka 30 kwa mwaka mpaka 50.Alisema daima marafiki wanazungumza lugha moja na kutokana na uhusiano wa miaka mingi kati ya Tanzania na Ufaransa, imefika wakati wa vyuo vikuu nchini Ufaransa kufundisha lugha ya Kiswahili.Wakati tunahamasisha Watanzania kujifunza Kifaransa katika nyanja mbalimbali, ni vema vyuo vikuu vya Ufaransa pia vikaanza kufundisha lugha ya Kiswahili ili Wafaransa wengi zaidi waifahamu, amesema.Alisema kati ya vyuo vikuu 200 nchini humo, kimoja kinafundisha Kiswahili vingine vyote Kiingereza.Kongamano hilo ni fursa ya elimu na ajira kwa wanafunzi wa vyuo vikuu nchini kupata taarifa ya kozi na mifumo ya elimu Ufaransa ili kufanya tafiti za pamoja.Alibainisha kuwa wanafunzi wanaweza pia kupata ufadhili wa masomo kutoka Ufaransa ikiwemo vyuo vikuu nchini kufahamu kiwango cha wanafunzi wanaowataka kuwaajiri katika kampuni 40 za uwekezaji.  <topic>: kitaifa 